Joventut obri un càsting per a una nova temporada de la seua websèrie sobre adolescents
18 de desembre 2018

​La regidoria de Joventut, junt amb els i les corresponsals dels centres d’educació secundària de Sagunt, posaran en marxa una nova temporada de la websèrie de Morvedre Multimèdia. Per a això, han organitzat una primera reunió a mode de càsting que tindrà lloc el pròxim dissabte, a partir de les 11 hores en el Casal Jove del Port de Sagunt per a totes les persones interessades a participar-hi. Està dirigit a jóvens d’entre 14 i 18 anys, i es pretén rodar una sèrie d’episodis a manera de curtmetratges per a tractar, des de les noves tecnologies, les temàtiques que preocupen al món de l’adolescència. 

  

En la reunió del dissabte es faran diferents entrevistes a les persones interessades per a cobrir totes les tasques de la websèrie, des de guionistes, operadors de càmera, editors/es, microfonistes, etc., i també els actors i les actrius que donaran vida als personatges d’esta nova temporada. Quant als temes previstos, els mateixos adolescents marcaran la temàtica, ja que és un projecte en el qual ells i elles s’autogestionaran, sempre amb el suport del personal tècnic de la regidoria de Joventut. El dissabte es plantejaran els temes a guionitzar, com el de la diversitat sexual, l’assetjament escolar, la nutrició saludable, les noves tecnologies i altres que ells plantegen.

  

El rodatge està previst que tinga una durada de gener a maig i en juny aniran estrenant-se els primers capítols d’esta nova temporada de la websèrie.

![](/media/ezgljmxw/45_c_webserie-juventud.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/joventut-obri-un-casting-per-a-una-nova-temporada-de-la-seua-webserie-sobre-adolescents/ "Facebook")
*   [](http://twitter.com/share?url=https://aytosagunto.es/va/actualitat/joventut-obri-un-casting-per-a-una-nova-temporada-de-la-seua-webserie-sobre-adolescents/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/joventut-obri-un-casting-per-a-una-nova-temporada-de-la-seua-webserie-sobre-adolescents/ "Linked In")
*   [](mailto:?body=https://aytosagunto.es/va/actualitat/joventut-obri-un-casting-per-a-una-nova-temporada-de-la-seua-webserie-sobre-adolescents/)